A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

10. számú előterjesztés

Alsónyék Község Önkormányzat Képviselő-testületének 2026. február 12-én, 
8.30 órakor megtartandó ülésére

A kötelező felvételt biztosító általános iskolák felvételi körzeteinek és pedagógiai szakszolgálatot ellátó intézmények működési körzeteinek véleményezése

	
Előterjesztő: Molnár István János polgármester

Készítette: Takaróné dr. Mihó Beatrix aljegyző
                                         
Törvényességi ellenőrzést végezte: Kondriczné dr. Varga Erzsébet jegyző




Tisztelt Képviselő-testület!

A Szekszárdi Tankerületi Központ 2025. december 1-jén érkezett megkeresésében megküldte a Szekszárdi Tankerületi Központ 2026/2027. tanévre vonatkozó kötelező felvételt biztosító általános iskolák felvételi körzeteiről, valamint a pedagógiai szakszolgálatot ellátó intézmények működési körzeteiről készített tájékoztató tervezetét. 

A nemzeti köznevelésről szóló 2011. évi CXC. törvény 50. § (8) bekezdése szerint a területileg illetékes tankerületi központ határozza meg és teszi közzé az iskolák felvételi körzetét, továbbá a pedagógiai szakszolgálatot ellátó intézmény működési körzetét. A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét. 

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1a) bekezdése alapján a települési önkormányzat a véleményéről február 15. napjáig tájékoztatja az illetékes tankerületi központot.

Jelen előterjesztés mellékletét képező tervezet 2. pontja szerint kötelező felvételt biztosító általános iskola Alsónyék Község tekintetében: 

 „2.	Bátaszéki Kanizsai Dorottya Általános Iskola (OM 201 327)
7140 Bátaszék, Budai Nagy Antal utca 11.

a) Bátaszéki Kanizsai Dorottya Általános Iskola 
	7140 Bátaszék, Budai Nagy Antal utca 11.
	Felvételi körzet: Alsónyék, Bátaszék közigazgatási területe, valamint Pörböly 
	közigazgatási területe a felső tagozatos általános iskolások vonatkozásában

b) Bátaszéki Kanizsai Dorottya Általános Iskola Pörbölyi telephelye
7142 Pörböly, Bajai út 69.
Felvételi körzet: Pörböly közigazgatási területe az alsó tagozatos általános iskolások vonatkozásában”


Fentiekre tekintettel kérem a Tisztelt Képviselő-testületet az alábbi határozati javaslat elfogadására.


H a t á r o z a t i   j a v a s l a t:

kötelező felvétel biztosító általános iskolák felvételi körzeteinek és pedagógiai szakszolgálatot ellátó intézmények működési körzeteinek véleményezésére

Alsónyék Község Önkormányzatának Képviselő-testülete a nemzeti köznevelésről szóló 2011. évi CXC. törvény 50. § (8) bekezdésében meghatározott hatáskörében eljárva 
a)	a Szekszárdi Tankerületi Központ által 2026/2028. tanév kötelező felvételt biztosító általános iskolák felvételi körzetének meghatározásával – kiemelten a tervezet 2. pontjában feltüntetett Bátaszéki Kanizsai Dorottya Általános Iskola intézmény tekintetében -, valamint 
b)	a Szekszárdi Tankerületi Központ tervezetében szereplő pedagógiai szakszolgálatot ellátó intézmények működési körzeteinek meghatározásával egyetért. 

Határidő: 2026. február 15.
Felelős: Takaróné dr. Mihó Beatrix aljegyző
	  (a határozat megküldéséért)
               
Határozatról értesül:	Szekszárdi Tankerületi Központ 
			irattár
